o
Derek Prince Voittoisa läpimurto
Ohjelma 2
Menin brittiarmeijaan
en vapaaehtoisesti vaan pakosta 12.9.1940.
Muistan päivän, koska se oli äitini syntymäpäivä.
Armeijassa opetettiin, että annettu käsky on voimassa kunnes
joku, jolla on valta, kumoaa sen.
Tietämättömyys käskyistä ei oikeuta rikkomaan niitä.
Näin on laita myös Jumalan armeijassa.
Minua hymyilyttää, kun Jumalan kansa sanoo olevansa armeija,
koska se on kaukana armeijasta. Kun menin armeijaan
kuningas Yrjö VI:n aikana, en saanut kuninkaalta vakuutusta,
ettei minun tarvitse menettää henkeäni.
Siltä pohjaltahan yksikään sotilas ei mene armeijaan.
Samalla perusteella ei ole oikeutta liittyä myöskään Jeesuksen armeijaan,
sillä siinäkin voi henki mennä.
Älä julistaudu sotilaaksi, jos tarkoituksesi on itsesuojelu.
Luen Jeesuksen sanat Mat 28:18-20:
"Minulle on annettu kaikki valta taivaassa ja maan päällä."
On tärkeää tietää kenellä on kaikki valta.
Ei vain valtaa vaan täysi valta.
Valta on uskottu yhdelle henkilölle ja Hänen nimensä on Jeesus.
Sanottuaan tämän ja tehtyään kertakaikkisen selväksi
kelle valta on annettu, Jeesus jatkaa:
"Menkää siis ja tehkää kaikki kansat Minun opetuslapsikseni:
kastakaa heitä Isän ja Pojan ja Pyhän Hengen nimeen ja
opettakaa heitä noudattamaan kaikkea mitä Minä olen käskenyt
teidän noudattaa. Ja katso, Minä olen teidän kanssanne
kaikki päivät maailman loppuun asti."
Kuinka monista kansoista Hän kehottaa tekemään opetuslapsia?
Kaikista kansoista. Olemmeko tehneet niin?
2000 vuotta on kulunut ja paljon on yhä tekemättä.
Jeesus ei käskenyt hankkimaan seurakuntaan jäseniä.
Hän sanoi, että tehkää heidät opetuslapsiksi.
Suurimpia ongelmia seurakunnissa on se, että niissä on
jäseniä, jotka eivät ole opetuslapsia.
Heidän elämänsä on ristiriidassa sanomamme kanssa.
Ellet ole vielä aloittanut työtä Herran hyväksi, ja jos tuntuu,
että sinua johdatetaan siihen, aloita opetuslapsista,
älä seurakunnan jäsenistä. Jos teette opetuslapsia,
niin aikaa myöten seurakunnan jäsenistäkin tulee opetuslapsia.
Suurin (Amerikan) seurakuntien ongelma on, että olemme hankkineet
seurakuntaan jäseniä jotka eivät ole opetuslapsia.
Kuulen kerrottavan, että siinä seurakunnassa on
niin monta tuhatta jäsentä. Se on mahtavaa, mutta
moniko heistä on opetuslapsi? Opetuslapsi on sellainen, joka
noudattaa opetusta ja on luopunut elämästään.
Jeesus sanoi, että yksikään teistä ei voi olla Minun opetuslapseni,
ellei hän luovu kaikesta, mitä hänellä on.
Näin meitä kehotetaan tekemään,
mutta ongelmamme on tottelemattomuus.
Emme noudata Komentajan käskyjä.
Jeesus kehottaa myös kastamaan Isän ja Pojan ja
Pyhän Hengen nimeen.
Vesikaste merkitsee sitoutumista opetuslapseuteen.
Jos ihmiset eivät halua tulla opetuslapsiksi ja luopua elämästään,
heitä ei pitäisi kastaa, koska kasteessa heidät haudataan
ja he nousevat kuolleista.
Uudessa Testamentissa vesikaste on
yhtä tärkeä kuin Pyhän Hengen kaste.
Se on ratkaiseva askel. Se on tärkeä.
Jeesus sanoi: "Menkää kaikkialle maailmaan ja
julistakaa evankeliumi kaikille luoduille.
Joka sen uskoo ja saa kasteen, on pelastuva."
En löydä UT:sta yhtään tapausta helluntaipäivän jälkeen,
että kukaan pelastuisi ilman vesikastetta.
Jos joku sanoo olevansa uudelleen syntynyt ja
uskoo Jeesukseen, mutta ei ole kastettu upottamalla,
hän ottaa riskin, sillä UT:ssa ei ole takuita, että
ihminen pelastuisi ilman kastetta. Ymmärtänet tämän.
Älkää menkö tälle linjalle: "Jos haluat kasteelle,
niin meillä on kastejuhla parin viikon päästä.
Pannaan nimi listaan."
UT:ssa ei kasteeseen suhtauduttu näin.
Jumala vieraili Filippin vanginvartijan kodissa, ja ota huomioon,
sitä ennen vankila järkkyi maanjäristyksessä.
Kun vartija ja hänen perhekuntansa tuli uskoon, heidät kaikki
kastettiin heti yöllä eikä odoteltu päivän valkenemista.
Vesikaste on niin tärkeä. Kun Filippos kohtasi eunukin Gazan tiellä ja
meni tämän vaunuun, Raamattu kertoo, että hän julisti Jeesuksesta.
Kun he tulivat paikkaan, jossa oli vettä, niin eunukki sanoi:
"Tässä on vettä. Estääkö mikään kastamasta minua?"
Filippos ei sanonut, että sinun pitää ensin oppia ulkoa
53 raamatunkohtaa ja sinun on saatava raamattuopetusta.
Kun olet oppinut kaiken, pääset kasteelle.
Olin kerran työssä mukavan porukan kanssa,
mutta he kastoivat vasta kuuden viikon kastekoulun jälkeen.
Mikä oli tulos? He kastoivat koulutettuja pakanoita.
Kastetut olivat saaneet oppia, mutta he eivät olleet pelastuneita
vaan heistä oli tullut uskonnollisia.
Muistakaa, että vesikaste ei ole mikä tahansa askel.
Se on osa pelastumistasi. Helluntaipäivänä ihmiset kysyivät
mitä meidän pitää tehdä, jotta pelastuisimme.
Pietari vastasi: "Kääntykää." Se oli numero yksi.
Numero kaksi: "Ottakaa itse kukin kaste.
Silloin te saatte lahjaksi Pyhän Hengen."
Kolmetuhatta henkeä kastettiin yhtenä päivänä.
Se oli kova urakka. Jos kaikki apostolit kastoivat,
toimituksen on täytynyt kestää useita tunteja.
Se teki lähtemättömän vaikutuksen jerusalemilaisiin.
Tätä tarkoittaa tulla Jeesukseen uskovaksi.
On mentävä veden läpi.
Jeesus jatkaa: "...ja opettakaa heitä noudattamaan
kaikkea mitä Minä olen käskenyt teidän noudattaa."
Opetus ei tule ennen kastetta vaan sen jälkeen.
Kouluttakaa vasta sitten kun he ovat sitoutuneet opetuslapseuteen
Älkää kouluttako sitoutumattomia, koska se on ajan haaskausta.
Sanon tämän kokemuksesta. Olen nähnyt tulokset molemmista.
Seurakunnassa, jossa käymme Fort Lauderdalessa,
Hyvän Sanoman seurakunta, josta Ross tietää paljon.
Anteeksi, Scott. Sekoitan nämä nimet.
meillä on periaate, että jos haluaa pelastua,
on tehtävä parannus ja uskottava ja otettava kaste.
Kasteallas on käytössä joka sunnuntaiaamu.
Useimmat vesikasteella käyneet saavat myös Pyhän Hengen kasteen.
Ennen kuin seurakunta aloitti toimintansa,
ihmiset tulivat talollemme ja heidät kastettiin uima-altaassamme,
mikä on hyvä kastepaikka.
Eräs pariskunta oli täysi pakana ennen kuin he pelastuivat.
Me kehotimme heitä kasteelle talollemme.
Rouva tuli altaalle neulotuissa bikineissä!
Arvatkaa mitä sanoin?
Kiitos Jumalan täällä on joku, joka ei ole uskonnollinen.
Annoimme hänelle lisää vaatteita ja hänet kastettiin.
Vuosia myöhemmin olin kokouksessa Johannesburgissa Etelä-Afrikassa.
Juutalainen kunnialoukkausta vastustava järjestö
kutsui minut puhumaan siellä.
He esittelivät minut ja kertoivat taustastani.
He eivät kutsuneet minua kertomaan Jeesuksesta,
mutta he halusivat tietää miksi uskoin Israelia koskeviin Jumalan profetioihin.
Yritin selittää heille asiani, mutta kesken puheeni
kaksi miestä salin perällä pani tupakaksi.
Ajattelin, että tämähän on mahtavaa!
Saan olla paikassa, missä ihmiset eivät ole niin
uskonnollisia etteivät tiedä ettei kirkossa saa polttaa.
Kerron mitä lopulta tapahtui. Kokousta johti sabra
eli henkilö, joka on israelilainen tai juutalainen,
joka on syntynyt Israelissa.
Hän oli tullut Johannesburgiin johtamaan järjestöä.
Hän ei osannut minkäänlaista uskonnollista kieltä.
Kokouksen lopulla hän sanoi: "Kun tri Prince puhui,
täällä oli jotain kummallista. Se oli jotain lämmintä ja lohduttavaa."
Mistä hän puhui? Lohduttajasta! Puolustajasta!
Mikä etuoikeus puhua ihmisille, jotka eivät tunne uskonnon kieltä.
Kunpa tekisimme niin useammin.
Ongelmani on, etten tapaa kääntymättömiä ihmisiä.
Heidän kohtaamisensa on Jumalan suunnitelma elämässäni,
mutta muistan vanhat hyvät ajat, kun olin armeijassa
ja kaikki ympärilläni olivat kääntymättömiä.
Jumala haluaa minun kertovan teille tämän joillekin jo tutun tarinan.
Jouduin Sudaniin pieneen paikkaan nimeltä Gibate
Punaisen meren rantavuorille.
Olin korpraali enkä saanut koskaan ylennystä.
Vaimoni oli merijalkaväen kersantti, joten hän oli minua korkea-arvoisempi.
Olin vastuussa paikallisesta työvoimasta eli sudanilaisista.
Eräs heistä oli koko työjoukon pomo.
Tehtäväni oli katsoa, että hän teetti miehillään oikeita hommia.
Hän oli ainoa, joka puhui englantia, jota hän oli oppinut brittisotilailta,
ei ihan kuningas Jaakon englantia.
Hän oli hyvin älykäs ja välkky. Aluksi me vain puhuimme töistä,
mutta huomasin jotenkin, että hän uskoi paholaiseen.
Sanoin, että minäkin uskon paholaiseen.
Näin pääsimme samalle aaltopituudelle:
kumpikin uskoi paholaiseen.
Kerran hän tuli varastolle myöhässä.
Hän selitti, että hänen piti käydä klinikalla, koska hän oli sairas.
En ollut koskaan rukoillut kenenkään puolesta,
mutta tiesin, että Raamattu kehottaa rukoilemaan.
"Haluatko, että rukoilen puolestasi?"
Hän sanoi "kyllä", mikä pelästytti minut.
Sanoin, että rukoilen Jeesuksen nimessä.
Sekin sopi hänelle. Hän oli muslimi.
Käsitellen häntä kuin pommia, jota olin purkamassa,
laskin käteni hänen päälleen ja rukoilin Jeesuksen nimessä.
Viikon päästä hän palasi ja sanoi: "Olen täysin kunnossa."
Sen jälkeen hän luotti minuun.
Kerroin hänelle, että uskon Jeesukseen ja luen Raamattua.
Sitten tapahtui muutakin.
Majapaikassani Sudanin herhiläinen pisti minua.
En ollut koskaan kokenut niin kovaa tuskaa.
Pomppasin vuoteeltani hirveissä kivuissa ja muistin,
että Jeesus sanoi: "Te voitte polkea käärmeitä ja skorpioneja
eivätkä ne vahingoita teitä". Tämän täytyy koskea myös herhiläisiä.
Kävelin edestakaisin kymmenisen minuuttia ylistäen Herraa nilkastani,
joka ei lainkaan turvonnut. Seuraavana aamuna
kerroin ystävälleni Alille, että herhiläinen pisti minua viime yönä.
Hän vei minut ovelle ja osoitti miestä,
joka kulki ontuen alueen poikki toinen polvi koukussa.
Ali kysyi, että tiedänkö mitä tuolle miehelle sattui.
Herhiläinen pisti häntä polveen.
Miksi sinulle ei tapahtunut mitään?
Sanoin, että rukoilin Jeesuksen nimessä.
Silloin viimeistään hän luotti minuun.
Aloin lukea hänelle kuningas Jaakon Raamattua
ja muunsin tekstin sotilaskielelle, mikä vaati neuvokkuutta.
Sitten hän halusi opettaa minua ratsastamaan kamelilla.
Olimme tulleet hyviksi ystäviksi.
Sopii minulle, sanoin.
Kameli on kumma otus. Siinä ei ole yhtään tasaista kohtaa.
Jos yksi kohta nousee niin toinen laskee.
Opin hallitsemaan kamelin.
Ehkä joku teistä on käynyt Egyptissä ja ratsastanut
kesyillä Sfinksin kameleilla. Niitä ei voi edes verrata Sudanin kameleihin.
Päätimme lähteä retkelle.
Minulla oli varaston avain ja otimme sieltä evästä.
Ratsastimme jonkin matkaa ja istuuduimme pienen mäen juurelle.
Suolapitoinen puro solisi alas rinnettä.
Ali sanoi:
"Me sudanilaiset juomme tätä vettä, mutta te valkoiset ette."
Sanoin , että olen valmis juomaan sitä.
Sanoin, ettei täällä ole muuta juotavaa ja
Raamattu sanoo, että jos joisin tappavaa myrkkyä, niin
Jeesuksen nimessä se ei vahingoittaisi minua.
Join sitä vettä eikä ongelmia ilmaantunut.
Olin lukenut eväspaikalla Alille Joh 3:n alusta uudestisyntymisestä.
Tämä kiinnosti Alia. "Mitä uudestisyntyminen tarkoittaa?"
Selitin, että Jumala antaa uuden sydämen.
Hän purskahti nauruun.
Miten Jumala voi antaa kellekään uutta sydäntä?
Näin, että hän oli tosissaan ja kysyin: "Haluatko sinä syntyä uudesti?"
"Kyllä", hän sanoi. En tiennyt mitä tehdä.
En ollut käynyt raamattukoulua tai lukenut teologiaa.
Neuvoin häntä: "Menen sinä majaasi, minä menen majapaikkaani
ja klo 6 tänä iltana kun aurinko laskee,
sinä rukoilet kotonasi ja minä majapaikassani
ja me pyydämme, että sinä syntyisit uudesti."
Tapasimme seuraavana aamuna Kysyin, rukoilitko? "Kyllä."
"Synnyitkö uudelleen?" "En."
Olin iloinen siitä, että hän uskoi, että jotain tapahtuisi.
Pyhä Henki kuiskasi minulle: "Hän on muslimi."
Kysyin, rukoilitko Jeesuksen nimessä? "En", hän sanoi.
"Et voi syntyä uudesti, ellet rukoile Jeesuksen nimessä.
Haluatko tehdä niin?" "Haluan", hän vastasi.
Kuudelta tänä iltana sinä rukoilet majassasi ja
minä majapaikassani. Seuraavana aamuna
katsoin häntä ja sanoin: "Sait sen." Hän vastasi "sain".
Sairaalan koko henkilökunta tiesi viikon sisään,
että Ali oli syntynyt uudesti.
Sotilaskaverini kysyivät, mitä Alille oli tapahtunut?
Vastasin "hän on pelastunut." "Mitä se on?"
Kerroin heille ja aloin pitää raamattukoulua,
johon tuli kolme sotilasta. Ennen kuin tunti loppui,
kaksi heistä pelastui, koska he näkivät mitä muslimille tapahtui.
Kastoin Alin sairaalan uima-altaassa.
Tein työ alusta loppuun sikäli kuin oikein ymmärrän.
Ympärillämme on ihmisiä, jotka todella haluaisivat
tietää miten kohdata Jumala. Rohkaiskaa mielenne ja
viekää valtakunnan hyvää uutista minne menettekin.
Älkää ujostelko. Vaimoni ei ainakaan ole ujo.
Kun kuuntelen hänen puhettaan Jeesuksesta
hänellä on kaunis hymy kasvoillaan ja häntä halutaan kuunnella.
Tämä oli puhetta evankeliumin viemisestä kaikille kansoille.
Otan vielä raamatunkohdan, jonka olen jo lukenut täällä,
Ilm 7:9-10.
Tämä on osa Johanneksen saamaa näkyä taivaasta:
"Tämän jälkeen näin suuren kansanjoukon,
niin suuren, ettei kukaan kyennyt sitä laskemaan.
Siinä oli ihmisiä kaikista maista, kaikista kansoista ja heimoista
ja he puhuivat kaikkia kieliä. He seisoivat valtaistuimen ja
Karitsan edessä yllään valkeat vaatteet ja
kädessään palmunoksa ja he huusivat kovalla äänellä:
- Pelastuksen tuo meidän Jumalamme,
Hän, joka istuu valtaistuimella, Hän ja Karitsa."
Korostan vielä, että siinä oli ihmisiä kaikista kansoista ja
heimoista ja he puhuivat kaikkia kieliä.
Loppu ei tule ennen kuin koossa on vähintään yksi edustaja
kaikista maista, kansoista, heimoista ja kielistä.
Sillä Jumala, Isä, kunnioittaa Poikaansa Jeesusta
Hänen uhrityönsä tähden.
Hän varmistaa, että jokaisesta kansasta ja kieliryhmästä
on vähintään yksi edustaja, joka on ottanut uhrin vastaan
ja on ylistämässä Karitsaa.
Työmme ei ole täyttynyt ennen kuin olemme tavoittaneet
joka kansan, maan heimon ja kielen.
En ole suoraan tekemisissä Wycliffe-raamatunkääntäjien kanssa,
mutta annan heille täyden tukeni. He ottavat Jumalan vakavasti
kun taas monet arvonimiä ansainneet leikkivät uskonnollisia pelejä.
Kääntäjät ovat ottaneet päämäräkseen
saada Raamattu kaikille maailman kielille
juuri tämän jakeen tähden. Mitä varten sinä elät?
Ennen kaikkea Jumala haluaa saada
oman valtakuntansa maan päälle. Toiseksi Hän haluaa, että
evankeliumi julistetaan kaikille kansoilla ja loogisesti kolmanneksi
Hän haluaa kansanjoukon valtakuntaansa.
Astu esiin kultaseni niin luemme yhdessä suosikkijakeitasi,
Titus 2:11-14:
"Jumalan armo on näet ilmestynyt pelastukseksi kaikille ihmisille,
ja se kasvattaa meitä hylkäämään jumalattomuuden ja
maailmalliset himot ja elämään hillitysti, oikeamielisesti
ja Jumalaa kunnioittaen tässä maailmassa,
kun odotamme autuaan toivomme toteutumista, suuren Jumalan ja
Vapahtajamme Jeesuksen Kristuksen kirkkauden ilmestymistä.
Hän antoi itsensä alttiiksi meidän puolestamme
lunastaakseen meidät vapaiksi kaikesta vääryydestä ja
puhdistaakseen meidät omaksi kansakseen,
joka kaikin voimin tekee hyvää."
Tätä Jumala odottaa, omaa kansaansa.
Ehkä ihmettelet miksi Jumala sietää kauheaa pahuutta, hätää,
köyhyyttä ja kaikkea kamalaa, mitä maailmassa tapahtuu.
Jumala voisi tehdä kaikesta lopun yhdellä sanalla, mutta
Hän ei tee sitä ennen kuin Hänen oma kansansa on koossa.
Jeesus tahtoo jakaa valtaistuimen morsiamen kanssa.
Jumalan päätarkoitus on koota kansa,
joka koostuu kaikista maista, kansoista, heimoista ja kielistä.
Tämä kansa on pyhä ja puhdistettu.
Jumala on puhdistanut sen kaikesta laittomuudesta, itsekkyydestä,
kunnianhimosta ja oman edun tavoittelusta tekemään
kaikin voimin hyvää. Tätä Jumala haluaa.
Tähän liittyen luen 1 Joh 3:1-3. Voisimme lausua sen taas yhdessä.
Nyt näette miten saarnaan sanaa, jonka olen sisäistänyt niin,
että siitä on tullut osa minua.
Ajattelenkin näiden sanojen mukaisesti.
"Katsokaa, kuinka suurta rakkautta Isä on meille osoittanut:
me olemme saaneet Jumalan lapsen nimen,
ja Hänen lapsiaan me myös olemme.
Tästä syystä maailma ei meitä tunne,
eihän se tunne Häntäkään.
Rakkaat ystävät, jo nyt olemme Jumalan lapsia,
mutta vielä ei ole käynyt ilmi, mitä meistä tulee.
Sen me tiedämme, että kun se käy ilmi, meistä tulee Hänen kaltaisiaan,
sillä me saamme nähdä Hänet sellaisena kuin Hän on.
Jokainen, joka näin panee toivonsa Häneen, pitää itsensä puhtaana,
niin kuin Hän on puhdas ja pyhä."
Mikä on tunnusmerkillistä niille, jotka odottavat Jeesuksen ilmestymistä?
Mitä he tekevät? He puhdistautuvat.
Miten puhtaiksi? Yhtä puhtaaksi kuin Hän.
Jumalalla on puhtauden mitta: Jeesus.
Saatat sanoa, että odotat Herran paluuta.
Se ei ole totta ellet puhdistaudu.
Puhdistautuminen on todisteena henkilöstä, joka tosissaan odottaa
Herran tuloa. Jokainen, joka panee toivonsa Häneen,
pitää itsensä puhtaana niin kuin Hän on puhdas ja pyhä.
Miten puhdistaudumme?
Luemme siitä 1. Pietarin kirje 1:22
Puhdistakaa sielunne totuuden kuuliaisuudessa
vilpittömään veljenrakkauteen ja rakastakaa toisianne
hartaasi puhtaasta sydämestä.
Eli, miten puhdistaudumme?
Ei se ole mitään mystistä vaan kuuliaisuutta totuudelle.
Mille totuudelle? Jumalan Sanan totuudelle.
Kuuliaisuus Raamatulle puhdistaa meidät.
Mikä on tavoite? Vilpitön veljesrakkaus.
Uskokaa pois, mutta ei ole aina helppoa rakastaa veljiään.
Olette varmaan havainneet sen? Bob Mumfordilla oli tapana sanoa:
"Jumalalla on joitakin kummallisia lapsia", ja hän lisäsi:
"Sinä saatat olla yksi niitä."
Puhtauden merkkinä on vilpitön rakkaus Jumalan kansaa kohtaan.
Se valmistaa meidät Herran tuloa varten.
Kertaan lopuksi kolme asiaa, joita Jumala tahtoo ja
joihin meidän tulee suostua:
Yksi, Hänen valtakuntansa tulo maan päälle.
Kaksi, evankeliumin julistaminen kaikille kansoille, heimoille ja kielille.
Kolme, Jumalan oman kansan, valittujen, valmistaminen
Jumalan valtakuntaa varten.
Otan lopuksi Paavalin sanat, joilla hän vastaa tähän haasteeseen.
Näistä sanoista on tullut minulle viime aikoina hyvin todellisia.
2 Tim 2:10. Se alkaa sanalla "siksi".
Olette kuulleet minun sanovan, että kun Raamatussa on sana "siksi",
on ymmärrettävä miksi se on siinä.
"Siksi kestän mitä tahansa Jumalan valittujen tähden,
jotta hekin saavuttaisivat pelastuksen, jonka
Kristus Jeesus on hankkinut, ja sen mukana ikuisen kirkkauden."
Tässä on syy, joka auttaa kestämään paineet, koettelemukset,
pettymykset, vainot ja mitä tahansa kohtaammekin.
On oltava näky. Tämä on minun näkyni. Sain sen Paavalilta.
"Kestän kaiken Jumalan valittujen tähden,
jotta hekin saavuttaisivat pelastuksen, jonka Jeesus Kristus on
hankkinut ja sen mukana ikuisen kirkkauden."
En näe näkyäni silmin, mutta näen sen jokaisessa heimossa ja kansassa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä